CELEX: 32015R1137
Language: hr
Date: 2015-07-13 00:00:00
Title: Uredba Komisije (EU) 2015/1137 оd 13. srpnja 2015. o izmjeni Uredbe (EZ) br. 1881/2006 u pogledu najveće dopuštene količine okratoksina A u začinima Capsicum spp. (Tekst značajan za EGP)

14.7.2015   
            
            
               HR
            
            
               Službeni list Europske unije
            
            
               L 185/11
            
         UREDBA KOMISIJE (EU) 2015/1137
   оd 13. srpnja 2015.
   o izmjeni Uredbe (EZ) br. 1881/2006 u pogledu najveće dopuštene količine okratoksina A u začinima Capsicum spp.
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 315/93 od 8. veljače 1993. o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3.,
   budući da:
   
               (1)
            
            
               Uredbom Komisije (EZ) br. 1881/2006 (2) utvrđuje se najveća dopuštena količina okratoksina A u začinima Capsicum spp.
            
         
               (2)
            
            
               Uredbom Komisije (EU) br. 105/2010 (3) o izmjeni Uredbe (EZ) br. 1881/2006 utvrđena je najveća dopuštena količina okratoksina A u začinima koju je moguće postići primjenom dobre prakse. Kako bi se zemljama proizvođačima začina omogućilo da uspostave preventivne mjere i da se ne ometa trgovina u neprihvatljivom obimu, Uredbom (EU) br. 105/2010 nadalje se predviđa veća najveća dopuštena količina od 30 μg/kg za ograničeno vremensko razdoblje prije nego što se počne primjenjivati najveća dopuštena količina od 15 μg/kg. Uredbom Komisije (EU) br. 594/2012 (4) za začine Capiscum spp. to je razdoblje produženo do 31. prosinca 2014. Službe Komisije u suradnji s vladinim stručnjacima iz država članica procijenile su mogućnosti postizanja nižih razina okratoksina A u različitim proizvodnim regijama u svijetu uz primjenu dobre prakse. Iako postoji znatan napredak u primjeni dobre prakse u različitim proizvodnim regijama, predviđena niža najveća dopuštena količina od 15 μg/kg za okratoksin A u začinima Capiscum spp. trajno se ne može postići jer su vremenski uvjeti tijekom rasta i berbe ponekad nepovoljni. Stoga je primjereno utvrditi novu najveću dopuštenu količinu okratoksina A u začinima Capiscum spp. koju je moguće postići primjenom dobre prakse, a kojom se i dalje osigurava visoka razina zaštite ljudskog zdravlja.
            
         
               (3)
            
            
               Prilog Uredbi (EZ) br. 1881/2006 trebalo bi stoga na odgovarajući način izmijeniti.
            
         
               (4)
            
            
               Budući da se veća najveća dopuštena količina od 30 μg/kg primjenjivala do 31. prosinca 2014., primjereno je da se najveća dopuštena količina utvrđena ovom Uredbom primjenjuje od 1. siječnja 2015.
            
         
               (5)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EZ) br. 1881/2006 mijenja se u skladu s Prilogom ovoj Uredbi.
   Članak 2.
   Začini Capsicum spp. koji nisu u skladu s najvećom dopuštenom količinom okratoksina A iz točke 2.2.11. Priloga Uredbi (EZ) br. 1881/2006, kako je izmijenjena ovom Uredbom, koji su zakonito stavljeni na tržište prije 1. siječnja 2015. mogu se i dalje prodavati nakon tog datuma do najkraćeg roka trajanja ili roka uporabe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. siječnja 2015.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 37, 13.2.1993., str. 1.
   
   
      (2)  Uredba Komisije (EZ) br. 1881/2006 od 19. prosinca 2006. o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
   
      (3)  Uredba Komisije (EU) br. 105/2010 od 5. veljače 2010. o izmjeni Uredbe (EZ) br. 1881/2006 o utvrđivanju najvećih dopuštenih količina određenih kontaminanata u hrani u odnosu na okratoksin A (SL L 35, 6.2.2010., str. 7.).
   
      (4)  Uredba Komisije (EU) br. 594/2012 od 5. srpnja 2012. o izmjeni Uredbe (EZ) br. 1881/2006 u pogledu najvećih dopuštenih količina kontaminanata okratoksina A, PCB-a koji nisu slični dioksinu i melamina u hrani (SL L 176, 6.7.2012., str. 43.).
   
      PRILOG
      Točka 2.2.11. u odjeljku 2.2. Okratoksin A u Prilogu Uredbi (EZ) br. 1881/2006 zamjenjuje se sljedećim:
      
         
                     „2.2.11.
                  
                  
                     Začini, uključujući sušene začine
                  
                  
                      
                  
               
                     
                        Piper spp. (plodovi, uključujući bijeli i crni papar)
                     
                        Myristica fragrans (muškatni oraščić)
                     
                        Zingiber officinale (đumbir)
                     
                        Curcuma longa (kurkuma)
                  
                  
                     15 μg/kg
                  
               
                     
                        Capsicum spp. (sušeni plodovi, cijeli ili samljeveni, uključujući čili, čili u prahu, feferone (kajenska paprika) i papričicu)
                  
                  
                     20 μg/kg
                  
               
                     Mješavine začina koje sadržavaju jedan od prethodno navedenih začina
                  
                  
                     15 μg/kg”